**Generalforsamling hos Genmab A/S onsdag d. 12/3 2025 kl. 14.00 på Marriott Hotel, København**

Mit navn er Bjarne Kongsted

Jeg har bedt om ordet som repræsentant for Dansk Aktionærforening. Vi er en forening og interesseorganisation for ca. 16.000 medlemmer der repræsenterer de private investorers interesser.

Vi har tidligere deltaget i generalforsamlinger hos Genmab og gør det selvfølgelig også gerne i år.

Må jeg starte med at rose virksomheden for fortsat at holde en fysisk generalforsamling, til trods for, i er en international koncern. Det kunne flere virksomheder på den danske C25 Børs lære af.

Jeg vil ligeledes rose for at der til regnskabet er udarbejdet et dansk resume. Det er jeg sikker på mange danske ja, såmænd også skandinaviske aktionærer sætter stor pris på.

D. 18/12 2024 løftede det hollandske finanshus Kempen kursmålet for Genmab aktien fra 2.650 til 2.950 og med anbefalingen ”køb”. På det tidspunkt kunne man købe aktien for kr. 1.486. Det halve af hvad finanshuset vurderede aktien til. Man siger, at en kursvurdering kan holde et halvt til et helt år, ud i fremtiden.

Så aktionærerne i Genmab har noget at se frem til, hvis ellers finanshuset spådom holder vand. Af 25 analytikere der har dækning af aktien, har 16 en købsanbefaling og resten har en hold anbefaling. Ingen har en sælg anbefaling. Så det er ikke kun – Kempen – det hollandske finanshus der forventer en kursstigning på aktien, det gør faktisk de fleste finanshuse.

Forventningens glæde er ofte den bedste. Det vil vise sig om det holder stik her, men aktiekursen er da på vej opad og ligger p.t. omkring 1.650, og er den sidste måned steget ca. 20%! Så den er på vej. Men vejen er lang vej til det forjættede land, om jeg så må sige!

Hvis man kigger på resultatet for 2024 skulle der også være basis for kursstigning, idet regnskabet overgår aktiemarkedets forventninger. Både omsætning og overskud overgik hvad markedet havde vurderet. Ligesom driftsoverskuddet for 2025 er i den høje ende af forventningerne i markedet.

På sidste års generalforsamling fik deltagerne oplyst, at Genmab stod overfor flere fase 3 forsøg i 2024 og at specielt 1 produkt mod livmoderhalskræft ventede selskabet sig meget af. Er fase 3 forsøget gennemført og med et positivt resultat?

Det har været Genmabs`s filosofi at udvikle og forske i egne produkter, men selskabet har også udvist en vis interesse for opkøb! Opkøbet af ProfounBio der giver virksomheden verdensomspændende rettigheder til flere lægemiddelkandidater under udvikling, er et spændende tiltag.

Men som lægmand og ikke dagligt involveret i denne biomedicinske verden, vil der være mange begreber og udtryk der ikke altid er lige let fortåelige. Det fordrer derfor stor tillid, fra den ukyndige investor til selskabets ledelse og at information og dialog altid er i højsædet.

Det vil vi fortsat opfordre Genmabs ledelse til at have med i sine overvejelser når der udvikles eller opkøbes.

Der bliver igen ikke udbytte til aktionærene for regnskabsåret 2024. Netop det manglende udbytte til selskabets aktionærer, contra utilfredshed med stigende honorarer og lønninger til bestyrelse og direktion, fik flere til at gå på talerstolen og give udtryk for deres utilfredshed.

Genmab begrunder udviklingen med at driftsomkostningerne forøges, bl. a. fordi selskabets fortsatte porteføljefremgang og kommende produktlanceringer koster på bundlinjen.

Isoleret set og med Genmab brillerne på, har selskabet jo udviklet en medicin – ja, flere - som hjælper mennesker, der har en sygdom der både er livstruende og invaliderende.

Det tjenes der penge på – som regnskabet for 2024 så tydeligt viser – så kan det godt undre at risikovillige investorer ikke belønnes med et afkast eller udbytte om man vil. Dagens aktionær fortjener vel også et afkast, når der nu er penge i kassen.

Virksomheden har gennem årene vist og demonstreret sin evne og dygtighed til at udvikle innovative behandlinger og terapier til en bred vifte af sygdomme og er derfor fortsat i stand til at lette vejen inden for bioteknologien og det er der ikke noget der tyder på stopper, så der vil formentlig også være plads til udbytte for fremtidens aktionærer.

Jeg vil her til sidst i mit indlæg høre selskabets ledelse, om de usikre tider vi lever i pt., har eller har haft nogen indflydelse på de forudsigelser, som vi kunne læse om ved aflæggelsen af regnskabet for 2024.

Jeg vil ligeledes høre om Genmabs ledelse tør spå om den udvikling der er ved at ske i USA, med en eventuel told på importerede varer fra Europa, vil få indflydelse og i hvilken udstrækning på selskabets fremtid, med hensyn til drift og indtjening.

Jeg vil slutte med at ønske Genmabs ledelse, bestyrelse og mange medarbejdere et godt arbejdsår 2025.

Tak for ordet.

BK/Marts 2025

Efterskrift:

(Nærværende indlæg er på dagen tilrettet dagens kurs og den udvikling der er sket efter samarbejdet med Johnson & Johnson er ophørt – det skete i perioden mellem indlægget er sendt til selskabet og generalforsamlingens afholdelse)

Efterskrift:

75 deltagere

Dirigent: Jørgen K. Madsen

66% af kapitalen er repræsenteret

Bestyrelsesformand: Deirdre P. Conelly:

Indlæg v/Bestyrelsesformand + CEO+ CFO

Genmab er en bio succeshistorie

I 2024 nåede selskabet masser af milepæle

Skuffet over J&J `s beslutning

11 produkter i pipelinie

8 godkendte lægemidler

Selskabet har en stærk økonomi

Produktet mod livsmoderhalskræft lanceres i Europa og Japan i 2025

7 fase 3 forsøg

Langsigtet værdi for aktionærerne

Selskabet er disciplineret i forbindelse med investeringer

1,9 mia tilbagekøbt af aktier

Betaler 1,4 mia i skat

Vækst på 12% - Forventer betydelige investeringer i 2025